cyanic-selkie/wikianc huggingface dataset:
Japanin historia
Yhteiskunta, talous ja koulutus
Bakufun luoma rauhantila sai 1600-luvulla aikaan talouskasvua, jonka keskeisin tekijä oli maan yhdistyminen yhdeksi talousalueeksi. Kauppa lisääntyi ja johti laajamittaiseen kaupungistumiseen. Kaupan ja talouden kasvua auttoi myös liikenneyhteyksien paraneminen, jota siivittivät daimioiden yritykset ja sankin kōtai -järjestelmän lisäämä liikkuvuus. Myös maatalousväestön elintaso vähitellen nousi. Kauppiasluokka, joka oli määritelty yhteiskunnan alimmaksi luokaksi, vaurastui nyt huomattavasti. 1700-luvun alussa Edossa oli sotilaat mukaan luettuna yli miljoona asukasta, joten se kuului maailman suurimpiin kaupunkeihin. Seuraavaksi suurimmat kaupungit olivat uskonto- ja kulttuurikeskus Kioto noin 400 000 asukkaallaan ja hieman pienempi kauppakaupunki Osaka. thumb|center|650px|[[Felice Beaton panoraama Edosta vuonna 1865 tai 1866.]]
Fasismi ja tie sotaan
Menestys Mantšuriassa rohkaisi äärinationalisteja. Maassa vaikutti useita äärioikeistolaisia järjestöjä, jotka vastustivat länsimaista vaikutusta sekä puoluepolitiikkaa ja kannattivat aggressiivisempaa laajentumista. Järjestöt onnistuivat terrorisoimaan vastustajiaan ja surmaamaan 1930-luvun alussa useita huomattavia liike-elämän ja politiikan vaikuttajia. Merkittävimmän vastarinnan puoluepolitiikalle muodostivat nuoret upseerit, joista useilla oli kansallissosialistisluonteisia tavoitteita. Vakavin tapaus oli helmikuun 26. päivän välikohtaus, jossa 1 400 sotilaan joukko otti nuorten upseerien johtamana haltuunsa Tokion keskustan ja murhasi useita henkilöitä. Keisari raivostui, maahan julistettiin sotatila ja joukot, jotka olivat luulleet toimivansa keisarin nimissä, antautuivat. 19 henkeä teloitettiin salaisen oikeudenkäynnin jälkeen. Välikohtauksen jälkeen valtaan noussut konservatiivisempi upseeristo jakoi suureksi osaksi nuorten fanaatikkojen tavoitteet ulkopolitiikassa, ja armeija käytti tapausta valtansa kasvattamiseen. Japanilainen fasismi oli nyt saanut otteen maan sotilasjohdosta.
Vuonna 1936 Japani solmi ensin Saksan ja myöhemmin Italian kanssa antikomintern-sopimuksen, ja vuonna 1940 kolmisopimuksen, joka oli suunnattu erityisesti Yhdysvaltoja vastaan. Saksan ja Japanin suhteet eivät olleet kuitenkaan koskaan erityisen lämpimät: osapuolia loitonsivat molempien väitteet rodullisesta ylemmyydestä, välimatka ja epäluottamus. Japanilaiset eivät tienneet natsien tavoitteesta hyökätä Neuvostoliittoon. Japanin poliittinen ja yhteiskunnallinen rakenne ei myöskään milloinkaan saavuttanut Saksan äärimmäistä totalitarismia. Suhteet Neuvostoliittoon olivat huonommat, ja vuosina 1938 ja 1939 Japanin armeija joutui rajataisteluihin puna-armeijan kanssa Ulko-Mongoliassa ja Mantšuriassa. Neutraalisuussopimus suurvaltojen välille solmittiin huhtikuussa 1941. Euroopan vaikea sotatilanne ja Ranskan kukistuminen sallivat Japanin armeijan edetä Ranskan Indokiinaan, joka vallattiin heinäkuussa 1941.
Japani toisessa maailmansodassa
thumb|300px|Epätoivoisiksi käyneet japanilaiset käyttivät [[kamikaze-itsemurhalentäjiä yhdysvaltalaisia vastaan.]] thumb|300px|Japanin edustajia USS Missourilla 2. syyskuuta 1945.
Miehitetty Japani
Ensimmäiseksi miehityshallinto aloitti Japanin demilitarisoinnin. Japanilaiset ulkomailla olevat joukot, noin 3,5 miljoonaa henkeä, kutsuttiin kotiin ja maan armeija lakkautettiin. Aseteollisuus hajotettiin ja kaikki yksityisissä käsissä olevat aseet takavarikoitiin. Nationalistiset järjestöt lakkautettiin. Tärkeä tavoite oli jollain tavalla sotaan syyllisten henkilöiden erottaminen viroistaan ja julkisesta elämästä: toukokuuhun 1946 mennessä yhteensä 210 288 japanilaista oli ”puhdistettu”. Vaikka nopeaan puhdistukseen liittyi väistämättä epäoikeudenmukaisuuksia, se auttoi uusien henkilöiden nousua vaikutusvaltaisiin asemiin ja muiden demokraattisten uudistusten onnistumista. Miehityksen loppupuolella monet puhdistetut palautettiin jälleen yhteiskunnan jäseniksi. Liittoutuneiden oikeuksissa tuomittiin sotarikoksista kuolemaan 920 japanilaista ja vuosien 1946–1948 Kaukoidän kansainvälisessä sotarikostuomioistuimessa syytettiin sota- ja muista rikoksista 28 poliittista ja sotilaallista johtajaa, joista seitsemän teloitettiin.
Miehityshallinnon merkittävin yksittäinen uudistustoimi oli kuitenkin uusi perustuslaki, joka astui voimaan vuonna 1947. Se toteutti ensimmäistä kertaa yleisen ja yhtäläisen äänioikeuden kaikille japanilaisille. Perustuslain ensimmäisessä kappaleessa keisari julistettiin ”valtion ja kansan yhtenäisyyden symboliksi, joka saa valtansa kansan tahdosta” ja täysin alisteiseksi hallitukselle. Perustuslain kolmas artikla käsitteli yksilönoikeuksia ja takasi tasa-arvon lain edessä. Vanha aatelisto lakkautettiin. Perustuslaki kutsui koolle vaaleilla valittavan kaksikamarisen parlamentin, jonka vaikutusvaltaisemmaksi osaksi tehtiin alahuone. Erityisen merkittävä oli yhdeksäs, toisen kappaleen ainoa artikla, jossa ”sota kansankunnan suvereenina oikeutena ja voimankäyttö tai sen uhka kansainvälisten kiistojen ratkaisun keinona hylätään ikuisiksi ajoiksi” ja jossa armeijan ylläpito kiellettiin. Perustuslaista tuli erittäin suosittu. Mikään poliittinen ryhmä ei ole saanut taakseen tarvittavaa kahden kolmasosan tukea perustuslain muuttamiseksi sen käyttöönoton jälkeen. Yhdeksännen artiklan tulkinta kuitenkin muuttui ja maahan perustettiin itsepuolustusvoimat eli käytännössä asevoimat vuonna 1954.
Teutšežin piiri
Teutšežin piiri (adygeksi Теуцожь район, Teutsož raion) on kunnallinen itsehallintoalue Adygeian tasavallassa Venäjällä. Vuonna 1924 perustetun piirin pinta-ala on 698 neliökilometriä. Nykyisen nimensä se sai vuonna 1940 adygelaisen kansanrunoilijan Tsug Teutšežin mukaan. Asukkaita on 19 600 henkeä (vuonna 2009).
Valtatie 8
Tie on suurimmalta osaltaan yksiajorataista, kaksikaistaista valtatietä. Turun ja Nousiaisten välillä, vajaan 20 kilometrin matkalla, tie on moottoritietä, samoin Vaasan eteläpuolella on yhteinen moottoritieosuus valtatien 3 ja valtatien 18 kanssa. Lisäksi Vaasan pohjoispuolella sekä Kokkolan kaupungin kohdalla on lyhyet nelikaistaiset osuudet. Tiellä on myös lukuisia ohituskaistateitä, joista suurin osa sijaitsee Nousiaisten ja Porin välisellä tieosuudella.
Reitti
Valtatie 8 kulkee seuraavien kuntien kautta: Turku – Raisio – Masku – Nousiainen – Mynämäki – Laitila – Mynämäki (uudelleen) – Laitila (uudelleen) – Pyhäranta – Laitila (uudelleen) – Pyhäranta (uudelleen) – Rauma – Eurajoki – Pori  – Merikarvia – Kristiinankaupunki – Närpiö – Maalahti – Mustasaari – Vaasa – Mustasaari (uudelleen) – Vöyri – Uusikaarlepyy – Pedersören kunta – Kruunupyy – Kokkola  – Kalajoki – Pyhäjoki – Raahe – Siikajoki – Lumijoki – Liminka.
Szczecin-Świnoujścien satama
Szczecinin satama
Mereltä 65 kilometriä sisämaahan päin sijaitsevaan Szczecinin satamaan saavat tulla syväykseltään korkeintaan 9,15-metriset ja pituudeltaan 215-metriset alukset. Satama on yleissatama.
The Game (ajatuspeli)
Säännöt
Häviämisen jälkeen on eri sääntömuunnelmista riippuen muutamasta sekunnista puoleen tuntiin kestävä aika, jolloin ei voi hävitä.
Mestitsi
Useissa Latinalaisen Amerikan maissa mestitsit muodostavat suurimman osan väestöstä, näitä maita ovat Kolumbia (58 %), Ecuador (65 %), El Salvador (90 %), Honduras (90 %), Meksiko (60 %), Nicaragua (69 %), Panama (70 %), Paraguay (95 %) sekä Venezuela (68 %).
Heikki Junninen
Junninen opiskeli valmistui Kuopion yliopistosta filosofian maisteriksi vuonna 2001. Hän jatkoi opintojaan Helsingin yliopistossa, josta valmistui filosofian tohtoriksi (fysiikka) vuonna 2014. Hänen englanninkielinen artikkeliväitöskirjansa oli otsikoitu Data cycle in atmospheric physics : from detected millivolts to understanding the atmosphere.
Ilosaari
Karjalantalo
Talon edustalla on Miihkali Arhippaisen patsas (Alpo Sailo 1973).
Tapahtumat
Vekara-rock soi rockviikon lauantaina keskipäivän aikaan. Opiskelijoiden Lehtiä Ilosaaressa -tapahtuma on elävöittänyt saarta useana vuonna syyskuussa.
Vuonna 2006 valmistuneen uuden esiintymislavan myötä Ilosaaressa järjestetään muun muassa piknik-konsertteja.
Muita tapahtumia ja hankkeita
Joensuu Design Week osallistui lokakuussa 2011 Joensuun kaupunkikeskustan kehittämiseen toimeksiannolla Unelmien Ilosaari.
Colossus (tietokone)
Colossus I asennettiin Bletchley Parkissa 18. tammikuuta 1944. Kaikkiaan kymmenen Colossusta rakennettiin. Ensimmäisessä oli noin 1 600 elektroniputkea ja myöhemmät käyttivät noin 2 400 putkea. Tietokone ei ollut tallennetun ohjelman tietokone vaan sen ohjelmaa muutettiin johdoilla ja kytkimillä. Se ei ollut myöskään yleiskäyttöinen tietokone vaan suunniteltu kryptoanalyyttiseen tehtävään, johon liittyi laskentaa ja Boolen algebraa.
Aljaksandr Hleb
Ura
Hleb pelasi ensimmäisen virallisen ottelunsa Arsenalissa 21. elokuuta 2005 Stamford Bridgellä Chelsean vieraana. Hänen esitystään ylistettiin, mutta hieman tämän jälkeen hän loukkasi polvensa edustaessaan Valko-Venäjää maaottelussa. Hleb palasi sairauslomalta 7. joulukuuta Mestarien liigan otteluun Ajaxia vastaan. Kaudella 2005–2006 hänen onnistui vakiinnuttaa paikkansa Arsenalin aloituskokoonpanossa.
Katariina Suuri
Katariina II jatkoi Venäjän uudistamista ja länsimaistamista jatkaen ihailemansa Pietari Suuren työtä. Katariina II:n valtakautta pidetään usein Venäjän ”kultakautena”, jolloin Venäjän imperiumista tuli todellinen suurvalta. Lisäksi hänen aikanaan Venäjälle perustettiin useita uusia kaupunkeja. Hän sai lisänimen ”Suuri” jo elinaikanaan. Toisaalta maaorjuus jatkui ja huomattavan suuri osa Venäjän kansasta kärsi, ja lisäksi Katariina II aloitti Ukrainan suurilta osin epäonnistuneet venäläistämispyrkimykset, jotka jatkuivat vielä pitkälle 1900-luvulle saakka. Keisarinna ei myöskään lupauksestaan huolimatta tehnyt Venäjästä oikeusvaltiota.
Keisarinnana
thumb|Katariina II noin 50-vuotiaana, Jean-Baptiste Lampi, 1780-luku
Maiden laajentamista ja sodankäyntiä
Saavutetuista voitoista huolimatta Katariina II halusi rauhaa osmanien hallituksen Korkean portin kanssa. Armeijan ylläpito oli kallista ja Katariina näki menetykset voittoja suurempina. Sota toi talousongelmia Venäjälle ja säädetyt verot saivat aikaan sosiaalista levottomuutta. Myöskään Preussi ja Itävalta eivät halunneet Venäjän vahvistuvan liikaa. Itävalta teki salaisen liiton osmanien kanssa ja lupasi palauttaa näille Venäjän aluevaltauksen alle jääneet maat. Katariinan saatua tietää salaisesta sopimuksesta, hän taivutteli Itävallan Arkkiherttuatar Maria Teresian muuttamaan mieltään lupaamalla tälle osan Puolaa. Venäjän, Itävallan ja Preussin neuvottelut johtivat ensimmäiseen Puolan jakoon vuonna 1772. alt= Satiiri Katariinan moraalista ja Venäjän ja Turkin sodasta, vuodelta 1791|pienoiskuva|Satiiri Katariina II:n moraalista ja Venäjän ja Turkin sodasta, vuodelta 1791 Jo Pietari I Suuren hallituskautena aloitetut uudistukset johtivat Pugatšovin kapinaan vuosina 1773–1774, joka oli kasakoiden viimeinen suuri kansannousu hallituksen päätöksiä vastaan. Kapina levisi nopeasti, koska Venäjän sotavoimat olivat toisaalla. Kapinan johtaja Jemeljan Pugatšov uskotteli kansalle olevansa Pietari III, tsaarin valtaistuimen oikeutettu hallitsija. Hän lupasi talonpojille maata ja määräsi maaorjuuden lakkauttamisen. Turkin kanssa kesällä 1774 solmitun rauhan jälkeen Venäjän armeija puuttui kapinaan ja mestautti Pugatšovin. Talonpoikien ahdinko syveni kapinan jälkeen ja Katariina II menetti yhteyden maaseudun väestöön. vasen|pienoiskuva|178x178px|Katariina II venäläisessä asussa, Mihail Šibanov 1787 Syksyllä 1786 Venäjän ja Turkin välit kärjistyivät turkkilaisten huolestuttua Venäjän leviämisestä Kaukasukseen. Kesällä 1787 osmanit vaativat Katariina II:sta hyväksymään turkkilaisen konsulin nimityksen Krimillä ja vetämään venäläiset joukot pois Georgian alueelta. Samana vuonna Turkki aloitti uuden sodan Venäjää vastaan. Talousongelmista kärsivä Katariina joutui sotaan myös serkkunsa, Ruotsin kuninkaan Kustaa III:n kanssa. Kustaan joukot hyödynsivät Venäjä-Turkki sotatilaa saadakseen hyvitystä Ruotsin ja Suomen aiemmille aluemenetyksille. Suomalaisten upseerien muodostama Anjalan liitto lähetti Katariinalle kirjeen, jossa toivottiin pikaista rauhaa ja todettiin Ruotsin kuninkaan käynnistämän sodan aiheettomaksi. Rauha solmittiin Värälässä vuonna 1790 ilman rajamuutoksia. Viimeisinä vuosinaan Katariina II osallistui Puolan myöhempiin jakoihin vuonna 1793 ja vuonna 1795.
Rakastajat
pienoiskuva|163x163px|Simeon Zorić, 1790-luku* Simeon Zorić, Semjon Zorich (1743–1799); Serbialainen husaarien majuri ja kreivi, Potjemkinin adjutantti, jonka tämä ylensi ensin everstiluutnantiksi ja myöhemmin kenraalimajuriksi. Tarinan mukaan Katariinan hovinainen Praskovja Bruce ja Katariinan henkilääkäri John Rogerson olivat testanneet hänen kelpoisuutensa keisarinnalle. Katariinan ja Zorićin suhde alkoi vuonna 1777 ja päättyi kevällä 1778 keisarinnan kyllästyttyä miehen kortinpeluuaddiktioon ja Zorić jätti hovin saatuaan lupauksen tiluksista ja tuhansista maaorjista. Hänelle annettiin 50 000 ruplaa, talo Talvipalatsin lähellä, Škloun kaupunki Vitebskin maakunnan Ošhan alueella ja sen 7 000 maaorjaa sekä osa Veliž starostvoa.
vasen|pienoiskuva|175x175px|Ivan Rimski-Korsakov, noin 1779* Ivan Rimski-Korsakov (1754–1831): Nuori upseeri, jota Potjomkin piti sopivan oppimattomana ja kevytmielisenä nimitettiin adjutantiksi, sitten kamariherraksi ja kenraalimajuriksi, jonka kanssa Katariinalla alkoi suhde vuonna 1778. Keisarinna kutsui Korsakovia Pyrrhokseksi hänen klassisen kauneutensa, lauluäänensä ja viulunsoittonsa vuoksi. Hänelle annettin talo Palatsin rantakadulta, suuri maatila ja 6 000 maaorjaa Mogiljovin kuvernementissa, 200 000 ruplaa sekä timantteja ja helmiä jopa 400 000 ruplan arvosta. Katariina jätti hänet vuonna 1779 yllätettyään hänet hovinaisensa Praskovja Rumjantseva Brucen kanssa. Uskotaan, että hovinainen, Potjomkinin sisarentytär Aleksandra von Engelhardt-Branitskaja ohjasi keisarinnan oikeaan huoneeseen Potjomkinin käskystä, joka toivoi sekä Rimski-Korsakovin että Brucen menettävän asemansa hovissa ja näin myös tapahtui. Ivan Rimski-Korsakov kuuluu samaan sukuhaaraan kuin 1800-luvulla elänyt säveltäjä Nikolai Rimski-Korsakov. Korsakov karkotettiin Moskovaan, johon häntä seurasi Praskovja Rumjantseva Bruce. Suhde loppui pian ja Praskovja palasi aviomiehensä kreivi Brucen luokse. Rimski-Korsakov aloitti suhteen naimisissa olevan 10 vuotta vanhemman kreivitär Stroganovin, ruhtinatar Jekaterina Petrovna Trubetskajan (1754–1815) kanssa ja heille syntyi vuosina 1785-1786 neljä lasta. Kreivi Aleksandr Stroganov otti avioeron. Katariinan pojan Paavali I:n aikana Korsakov lähes karkotettiin yli 800 km päähän Saratoviin.
Da Vinci -koodi (elokuva)
Vatikaanista reagoitiin voimakkaasti Brownin kirjan ja elokuvasovituksen suosioon. Kirkko järjesti sarjan julkisia keskusteluja torpatakseen niissä esitetyt salaliittoteoriat kirkon historiaan liittyen. Vatikaani myös kielsi elokuvan jatko-osien kuvaamisen alueellaan, koska ne nähtiin "rikoksena Jumalaa vastaan".
Tatra T81
Moottori
Sodan edetessä ja polttoaineen saannin vaikeutuessa moottorista suunniteltiin myös puukaasulla käyvä, 14,7-litrainen muunnelma, jonka mallinimi oli T81H. Tässä mallissa iskutilavuutta oli muutettu kasvattamalla sylinterin halkaisijaa 10 mm:llä. Puukaasujärjestelmä oli Imbertin valmistama.
Maxime Demeautis
Ensimmäinen Ranskan mestaruus (2014)
Demeautis saavutti Ranskan mestaruushopeaa 2019 edellisvuoden tapaan ja toukokuussa hän sijoittui neljänneksi Puolan EM-kisoissa hävittyään superraskaansarjan pronssiottelun Maxim Kuzyaeville. Myöhemmin joulukuussa Demeautis sijoittui puolestaan kuudenneksi Minskin avoimensarjan EM-kisoissa.
Ranskan mestaruus ja EM-hopeaa (2022)
Helmikuussa 2022 Demeautis saavutti neljännen Ranskan mestaruuden. Kesäkuussa hän eteni EM-kilpailuissa loppuotteluun saakka. Demeautis hävisi mestaruuden hallitsevalle Euroopan-mestarille Alejandro Navarrolle. Marraskuussa hän oli mukana Euroopan Openissa. Demeautis voitti avauskierroksella Dominik Dávidin tuomariäänin ja toisella kierroksella Zdenko Lakušičin. Puolivälierissä hän hävisi Andrij Mežensjkylle ja sijoittui turnauksessa seitsemänneksi.
Keskustaopiskelijat
1930-luku
Sotavuodet katkaisivat toiminnan opiskelijapolitiikassa pitkälti 1960-luvulle saakka. Maalaisliittolaiset Ylioppilaat vaihdettiin Akateemiset Maaseudun Nuoret –nimeen.
Aérospatiale
Historia
Vuonna 1992 Daimler-Benz Aerospace AG (DASA) ja Aérospatiale yhdistivät helikoptereiden valmistaneet osansa muodostaen Eurocopter Groupin. Vuonna 1999 Aérospatiale fuusioitui Matra Hautes Technologiesin kanssa lukuun ottamatta satelliitteja valmistavia toimintojaan muodostaen Aérospatiale-Matran. Tämä yksikkö valmistaa ohjuksia osana MBDA-yhtymää. Aérospatiale-Matra fuusioitui 10. heinäkuuta 2000 muiden eurooppalaisten yritysten kanssa muodostaen EADS-konsernin.
FPGA
Käyttökohteet
FPGA-piirit ovat nopeuttaneet sulautettujen järjestelmien kehitystä, koska
Valmistajia
Merkittävimpiä digitaalisia FPGA-ja FPGA-SoC piirivalmistajia ovat
Sekasignaali-FPGA-Soc-piirejä on Infineonilla (ent. Cypress Semiconductor Corp:n ns. PSOC-/Programmable System on Chip-tuoteperhe) ja Microsemilla (ns Fusion-tuoteperhe). Tosin analogisten ja analogis-digitaalisten osien suorituskyky (esim. muunninten resoluutio ja nopeus) saattaa olla rajoittunutta. Useissa sovelluksissa kuitenkin esimerkiksi 10-12 bitin muunninten resoluutio ja/tai samalla piipalalla (engl. chip) oleva langaton yhteyslohko/-toiminto voi mahdollistaa kokonaan uuden tuotteen tai tuotekategorian.
Käyttö ja ominaisuudet
Kun laitteistokuvauskielellä kirjoitettu malli on syntetisoitu, se voidaan suoraan ladata piirille ja aloittaa käyttö siinä missä ASIC-piirin kanssa alotettaisiin vasta piirin valmistukseen tähtäävä suunnittelutyö. Kriittisin vaihe FPGA:n suunnittelussa on yleensä ajoitusten simulointi,ja hyväksyminen (engl. timing closure). Kun laitteistokuvaus ajoituksineen ja hyväksytty,laitteistokuvaus voidaan tallettaa pieneen oheispiiriin/muistiin, josta se automaattisesti syötetään FPGA-piiriin aina kun laite käynnistetään. Heti tämän jälkeen itse FPGA aloittaa toimintansa.
Mallissa havaittujen suunnitteluvirheiden korjaus on helppoa vaatiessaan vain uuden syntetisoinnin ja piirin uudelleenohjelmoinnin. Tämän takia FPGA-piirit sopivat erityisesti ASIC-piirien prototyypitykseen, sekä laiteajuri- ja firmwarekehitykseen siksi ajaksi ennen kuin varsinainen ASIC-piiri on valmis. FPGA-piirejä käytetään myös tilanteissa joissa piirin sisältävää laitetta valmistetaan pieni kappalemäärä jolloin kappalehinnalla ei ole suurta merkitystä, kokoa ja tehonkulutusta ei tarvitse minimoida, logiikan uudelleenohjelmoitavuus ja virheiden korjaus tuotteen toimituksen jälkeen on välttämätöntä, tai laite halutaan mahdollisimman nopeasti markkinoille.
FPGA-piirien ympärille on syntynyt myös järjestelmävalmistajia, jotka ovat valmiiksi integroineet FPGA-piirin oheistoimintoineen valmiille piirilevylle ja mähdollistavat tuotekehityksen nopean aloituksen.
Rakenne
FPGA-piiri saattaa sisältää myös ei-ohjelmoitavia osia esimerkiksi usein käytettyjä aritmeettisia operaatioita varten, digitaalisia suotimia ja muita vastaavia suhteellisen yksinkertaisia piirejä, muistia, tai joskus jopa kokonaisia yleiskäyttöisiä ohjelmoitavia suorittimia. Näiden avulla piirin suorituskykyä ja tehonkulutusta voidaan parantaa. Prototyypitystä varten FPGA-piirejä saa myös piirilevyillä, joilla on valmiina muita mahdollisesti hyödyllisiä piirejä ja muuta elektroniikkaa, kuten A/D-muuntimia, muistipiirejä, näyttöjä, kytkimiä, liittimiä yms. Lopputuotteessa FPGA-piirin ohjelmointidata saattaa olla tallennettuna haihtumattomalle muistille josta se ladataan FPGA-piirille laitteen käynnistyessä.
MF Doom
Merkittävimmät yhteisprojektit
DANGERDOOM (yhdessä Danger Mousen kanssa)
Paula af Heurlin
Af Heurlinin vanhemmat olivat kirjapainon omistaja, filosofian maisteri Lars Oskar Wilhelm af Heurlin ja järjestövaikuttaja Augusta Helena Bergbom. Hän kävi Helsingin suomalaisen jatko-opiston ja Helsingin musiikkiopiston (1895) ja opiskeli Pariisin Schola cantorumissa 1900–1901. Helsingin kaupungin kansakoulujen laulunopettajana af Heurlin toimi 1901–1917. Viimeksi mainittuna vuonna hän julkaisi teokset Kansakoulun uusi laulukirja ja Säveltapailun ja nuottiopin opas. Af Heurlin toimi myös naisjärjestöissä, muun muassa Suomalaisen Konkordia-liiton puheenjohtajana vuodesta 1919. Hän jatkoi äitinsä aloittamaa toimintaa koulukeittoloiden edistäjänä ja osallistui raittiustyöhön Raittiusyhdistys Koiton musiikkitoiminnan johtajana sekä vuodesta 1908 Helsingin raittiuspiirin rahastonhoitajana ja 1922–1929 Naisten raittiuskeskuksen puheenjohtajana.
Vapaaehtoinen lapsettomuus
Vapaaehtoisen lapsettomuuden syitä
Vapaaehtoinen lapsettomuus voi kuulua individualistiseen elämäntapaan. Henkilökohtainen vapaus ja itsenäisyys koetaan tärkeiksi, eikä vapaaehtoisesti lapseton välttämättä koe tarvitsevansa lasta tullakseen onnelliseksi. Osa vapaaehtoisesti lapsettomista kokee tarvitsevansa paljon omaa aikaa, rauhaa, hiljaisuutta ja viihtyvänsä paremmin itsekseen, mutta toiset haluavat matkustaa ja katsovat, että lapsi estäisi sen.
Ulkomainen tutkimus
Norjalaistutkimus vuodelta 2012 toteaa, että lapseton on usein varsin onnellinen yksilö. Mielenterveysongelmien ei ole todettu tanskalaisessa tutkimuksessa vuonna 2012 olevan sen yleisempiä lapsettomilla kuin lapsen saaneillakaan, mutta lapsettomuuden on todettu lisäävän kuolleisuutta.
Yhdysvaltalaisessa tutkimuksessa vuonna 2017 vapaaehtoisen lapsettomuuden on todettu herättävän amerikkalaisissa voimakkaita ennakkoluuloja. Yhdysvalloissa vuonna 2005 julkaistun haastattelututkimuksen mukaan miehet mainitsivat naisia useammin lapsettomuuden syyksi myös lasten hankkimisen vaatimat taloudelliset ja muut uhraukset. Ulkomaisissa tutkimuksissa korkean koulutuksen ja lapsettomuuden välillä on todettu olevan yhteys.
Näyttämötaiteessa
Nukketeatteriesitys Sukupuuttoparatiisi sai ensi-iltansa 2021 Tehdas Teatterissa Turussa.
Yahya ibn Yahya
Kalifin seuraaja oli hänen sukulaisensa, Umarin poika Ali ibn Umar eli Ali II (866-74).
Euroopan liberaalidemokraattien liiton ryhmä
Ryhmä henkilöityi loppuaikoinaan vahvasti puheenjohtajaansa Guy Verhofstadtiin ja tämän liberaaliin federalistiseen linjaan. Alde-ryhmä oli yleisesti arvoliberaali sekä ajoi yksilönvapautta, vapaita markkinoita ja sääntelyn purkamista.
Marouf Majidi
Maailman eri puolilla asuminen ja vieraileminen on antanut hänelle intohimoa tehdä yhteistyötä eri taustaisten muusikoiden ja taiteilijoiden kanssa ja hänellä on ollut projekteja kansanmusiikista afroamerikkalaiseen ja flamencosta eteläamerikkalaisiin musiikkityyleihin.
Saksan Grand Prix 2009
Aika-ajot
Ensimmäisessä osiossa päästiin ajamaan vielä kuivalla radalla, vaikka rata-alueen yllä roikkuikin tummia pilviä. Koko aika-ajon nopeimman kierrosajan ajanut ja ensimmäisen osion nopein oli Mark Webber. Toyotan Timo Glock ei pystynyt ajamaan osion aikana riittävän nopeita kierroksia ja jäi ruutuun 19. Myöhemmin hän sai vielä kolmen lähtöruudun rangaistuksen Fernando Alonson estelystä. Kisaan Glock starttasi varikolta.
Kvotatiivi
Viron kieli
Viron kvotatiivi alkoi kehittyä vasta 400–500 vuotta sitten eriasuisena eri murre alueilla todennäköisesti saksan kielen konjunktiivin vaikutuksesta. Kvotatiivin tunnus on -vat, joka liitetään ma-infinitiivin vartaloon: ela/vat, ole/vat elanud, ela/nu/vat, ela/ta/vat. Esimerkiksi fraasin "ta olevat" voi suomentaa muotoon  'hän on kuulemma' ja fraasin "ma lugevat" muotoon  'kuulun lukevan', 'kuulemma luen', 'muka luen', 'luen'...
Ohjauspaneeli (Windows)
Sovelmat on tallennettu tietokoneelle .cpl-tiedostoina.
Pomokaira
Eräkirjailija A. E. Järvinen kuvasi monissa kirjoissaan Pomokairaa.
Mulatti
pienoiskuva|upright|Homem Mulato ([[Albert Eckhoutin maalaus 1600-luvulta).]] Mulatti on vanhentunut tai halventava nimitys kaukasoidin ja negridin jälkeläisestä. Sanan alkuperän uskotaan olevan peräisin espanjan muulia merkitsevästä sanasta mula, joka alkujaan tarkoittaa yleisesti mitä tahansa hybridiä.
RN Emanuele Filiberto Duca d’Aosta (1934)
Palvelus
Palvelukseen otettaessa alus liitettiin 7. risteilijäviirikköön. Alus lähti Napolista 5. marraskuuta 1938 Eugenio di Savoian kanssa maailmanympäripurjehdukselle, mistä niiden piti palata kotimaahansa 25. heinäkuuta 1939. Maailmanpolitiikan kiristyminen kuitenkin aiheutti kierroksen nopeutemisen ja sen jälkimmäisen osan Tyynenmeren vierailut Yhdysvalloissa, Japanissa, Itä-Intiassa, Singaporessa ja Intiassa jätettiin tekemättä. Vierailtuaan Karibialla ja vierailtuaan Brasiliassa, Argentiinassa, Chilessä ja uudelleen Karibianmerellä palaten La Speziaan jo 3. maaliskuuta 1939.
Euroopan kansanpuolue
EPP on ollut Euroopan parlamentin suurin puolue vuodesta 1999, Eurooppa-neuvoston suurin puolue vuodesta 2002 ja se on myös selvästi suurin puolue nykyisessä Euroopan komissiossa. Eurooppa-neuvoston puheenjohtaja ja Euroopan komission puheenjohtaja tulevat molemmat EPP:stä. Monet Euroopan unionin perustajahahmoista tulivat puolueista, jotka myöhemmin perustivat EPP:n. EU:n ulkopuolella EPP:llä on enemmistö Euroopan neuvoston parlamentaarisessa yleiskokouksessa. EPP on vuorotellut sen keskusta-vasemmistolaisen kilpailijan, Euroopan sosialidemokraattisen puolueen, kanssa Euroopan suurimpana puolueena.
Keskustaoikeiston yhteinen järjestö
Aikaisemmista EDU:n jäsenistä osa jatkoi yhteistyöstään ED-nimellä ja nämä toimivat parlamentissa EPP-ED-alaryhmässä. EPP-ED oli jakautunut suhteessa unionin liittovaltiokehitykseen. Lähinnä ED ja monet pohjoismaiset puolueet ajoivat itsenäsiten jäsenvaltioiden liittoa. Toisaalta enemmistö EPP-puolueista ajoi yhdentymistä kohti enemmän liittovaltiota muistuttavaa rakennetta. Lopulta vuonna 2009 useat ED:n jäsenet perustivat ECR-ryhmän (konservatiivit) ja EPP-ryhmä otti takasin alkuperäisen nimensä (kristillisdemokraatit).
Huippukokous
EPP-päämiehet kokoontuvat säännöllisesti huippukokoukseen ennen Eurooppa-neuvoston kokousta. Huippukokouksen tarkoituksena on löytää yhteinen linja Eurooppa-neuvoston kokousta varten.
Kutsut lähettää EPP:n puheenjohtaja puolueen puheenjohtajistolle, kaikille presidenteille ja pääministereille, jotka ottavat osaa Eurooppa-neuvostoon ja kuuluvat EPP:hen, Euroopan parlamentin puhemiehelle, Euroopan komission ja Eurooppa-neuvoston puheenjohtajille kuin myös EU:n korkealle edustajalle, mikäli he kuuluvat EPP:hen, varapääministereille tai muille ministereille, mikäli kyseisen maan pääministeri ei kuulu EPP:hen, ja mikäli EPP-puolue ei ole hallituksessa, kutsu lähetetään johtavalle EPP-puolueelle oppositiossa.
Ministerikokoukset
Samaan tapaan kuin EPP järjestää huippukokouksia ennen Eurooppa-neuvostoa, puolue järjestää ministerikokouksia ennen Euroopan unionin neuvoston kokouksia. Ministerikokouksiin ottavat osaa aihealueen pohjalta kyseiset ministerit, varaministerit, valtiosihteerit ja Euroopan parlamentin jäsenet.
Lusikkahaarukka
Muualla maailmalla
Spork on lusikkahaarukka, jossa osa lusikan kuuppaosasta on muotoiltu haarukan piikeiksi. Nimi tulee englannin sanoista ”spoon” ja ”fork”. Sana esiintyy Century Dictionary -sanakirjan vuonna 1909 julkaistussa täydennysosassa. Vastaava väline mainitaan nimellä ”runcible spoon” Edward Learin vuonna 1871 julkaistussa runossa ”The Owl and the Pussycat”.
Jussi-palkinnot 2005
Jussi-gaala 2005 järjestettiin 6. helmikuuta 2005 Helsingissä entisessä Studio 51 -yökerhossa. Tilaisuudessa jaettiin palkinnot vuoden 2004 parhaille elokuville. Gaalan juonsivat Baba Lybeck ja Mikko Silvennoinen.
Euroopan vihreä puolue
Euroopan parlamentin vaaleissa 2004 Euroopan vihreillä oli ensimmäinen yhtenäinen koko EU:ssa toteutettu vaalikampanja.
Jäsenpuolueet
thumb|Jäsenpuolueet vuonna.
Mikko Leinonen (kansanedustaja)
Liikemiehenä toimimisen ja eduskuntatyön lisäksi Leinonen toimi kunnallispolitiikassa kotikunnassaan Jaakkimassa. Hänet on haudattu Käkisalmen hautausmaalle.
Ali ibn Umar
Kalifin seuraaja oli hänen sukulaisensa Yahya ibn Al-Qassim eli Yahya III (883–904).
Heinz Schiller
Heinz Schiller (25. tammikuuta 1930 - 26. maaliskuuta 2007) oli sveitsiläinen F1 kuljettaja.
Unkarin kuningaskunta
Unkarin valtiomuoto vaihtui tasavallaksi vuonna 1918, mutta vuonna 1920 perustettiin uusi kuningaskunta. Kuningaskunta lakkautettiin lopullisesti vuonna 1946.
Alueellinen ja yhteiskunnallinen kehitys
Kuninkaan valta oli periaatteessa absoluuttinen, vaikka hänen apunaan olikin aatelisten neuvosto. 1200-luvun alussa kuninkaan asema alkoi kuitenkin heikentyä. Andreas II eli loisteliasta elämää, tuhlasi varoja ja jakoi kannattajilleen valtavia maalahjoituksia. Kuninkaalliset maatilat vähenivät, ja magnaatit hallitsivat lähes yksinvaltaisesti omia alueitaan. Syntynyt kapinaliike pakotti Andreaksen allekirjoittamaan vuonna 1222 Kultaisen bullan, joka on Unkarin vanhin valtio-oikeudellinen asiakirja. Siinä määriteltiin alemman aatelin oikeudet ja rajoitettiin kuninkaan valtaa eri tavoin. Kuninkaan piti järjestää vuosittain kokous, jossa aatelisto sai keskustella kuningaskunnan asioista. Tästä alkoi Unkarin valtiopäivien kehitys.
Kielikone
Kielikoneen palveluvalikoimaan kuuluvat MOT-sanakirja-, -konekäännös- ja -kielentarkistuspalvelut. Kielikoneen tuotteita ja palveluita on saatavilla Windows-, Internet-, intranet- ja mobiiliympäristöihin. Kielikoneen tuotteita ja palveluita käytetään yrityksissä, julkishallinnossa, oppilaitoksissa ja yksityistalouksissa.
Muinaiskirkkoslaavi
Muinaiskirkkoslaavia on kirjoitettu kahdella kirjoitusjärjestelmällä, ns. glagoliittisella kirjoituksella eli glagolitsalla ja kyrillisellä kirjoituksella eli kyrillitsalla. Näistä glagoliittinen kirjoitusjärjestelmä on vanhempi, Kyrilloksen kehittämä – myöhempi kyrillitsa on vain nimetty hänen kunniakseen. Suurimmassa osassa slaavilaista kielialuetta glagolitsa syrjäytyi varhain kyrillisen tai latinalaisen aakkoston tieltä, mutta se säilyi pitkään eteläslaavin alueella, erityisesti Dalmatiassa hengellisten tekstien ja salakirjoitusten kirjoitusjärjestelmänä.
Barr
Barr voi tarkoittaa seuraavia:
Bent Skammelsrud
Norjan A-maajoukkueessa Skammelsrud pelasi 38 ottelua ja teki kuusi maalia vuosina 1989–2000. Hän oli mukana EM-kilpailuissa 2000.
Euroopan demokraatit
ED:n historia alkaa Britannian konservatiivipuolueen jäsenten muodostettua Euroopan konservatiivien ryhmän Britannian liityttyä EY:hyn 1973. Ryhmän nimi oli aluksi European Conservative Group. Myöhemmin siihen liittyi muitakin oikeistolaisia konservatiiveja ja vuonna 1979 se vaihtoi nimensä Euroopan demokraateiksi. 1970-luvun lopulla ED oli parlamentin kolmanneksi suurin ryhmä.
Janne Uskali
Janne Uskali alias Bomber#1 tai B#1 on itähelsinkiläinen moottoripyöräilyn monitoimimies ja toimittaja. Hän on muun muassa yksi Bombers-scenen perustajista. Hän on myös ollut mukana järjestämässä Bomber Weekend -MP-festivaaleja. Samoin hän oli yksi Plan Bee -moottoripyörästuntryhmän perustajajäsenistä. Siitä lähtien Uskali on stunttaillut KTM-tehtaan kalustolla.
Janne Uskali on tehnyt myös joitakin elokuvien stunt-kohtauksia, kuten esimerkiksi Olli Saarelan ohjaamaan Harjunpää ja pahan pappi -elokuvaan. Tässä elokuvassa Uskali teki kaikki moottoripyörästuntit. Hänen nykyinen stuntryhmänsä on nimeltään Dusters.
Uskali teki vuonna 2009 oman täyspitkän dokumentti-DVD:n hänen ja kavereidensa nuoruudesta moottoripyörien sekä muskeliautojen ympärillä. Elokuvan nimi on Bomber#1 the Movie.
Pariisi–Madrid-autokilpailu
Lähtöjärjestelyt
Lähtöjärjestys oli ensimmäisten 30 päivän aikana ilmoittautuneiden autojen kesken sattumanvarainen ja helmikuun 15. päivän jälkeen ilmoittauneet lähtivät ilmoittaumisjärjestyksessä. Kilpailun ensimmäinen auto lähti matkaan Versailles’n palatsin puistosta sunnuntaiaamuna, 24. päivänä toukokuuta, klo 2.30. Kuten jo aiemmin ajetuissa kilpailuissa oli muodostunut käytännöksi, autot lähetettiin matkaan kahden minuutin välein.
Tietoa ja huhuja
Jostain lähti liikkeelle huhu että Marcel Renault olisi joutunut kohtalokkaasaeen onnettomuuteen; sillä vauhdilla, jota Renault piti, hänen olisi jo pitänyt saapua perille, mutta häntä ei vain kuulunut. Myöhemmin saapui tieto, että Marccel Renault oli joutunut onnettomuuteen Couhé-Vérac'n kylän tienoilla. Hän kuoli 48 tuntia myöhemmin, tajuihinsa tulematta. Marcel Renault'n onnettomuuspaikalle on pystytetty muistopaasi.
Julkinen mielipide vaihtelee
La Libertè arvosteli autokilpailujen kieltämistä, koska sen mielestä Ranskan autoteollisuus edusti Ranskan kunniaa ja sosialistinen Petite Republique puolusti autoja yleisellä tasolla, koska ne edustivat myös proletariaatin massoille vapautta työn ja arjen ikeestä.
Tapahtumien syyt
Ensimmäinen puolueeton ja arvovaltainen arvio onnettomuuksiin oli La Locomotion Automobilen kirjoitus, jossa oli tarkasti analysoitu murhenäytelmään johtaneita syitä. Surullisesti päättyneen kisan osalta voitiin osoittaa selvästi tekijät, jotka olivat onnettomuuksien suurin syy:
Marcel Renault'n ja Steadin onnettomuudet olivat oikeastaan ainoat, joiden voitiin osoittaa johtuneen kilpailun aiheuttamasta suoranaisesta vaarasta. Molemmat ajautuivat pölyn sokaisemina ulos tieltä ohittaessaan hitaampaa ajoneuvoa. Lehden tutkimus osoitti, ettei itse kisa ollut kuljettajille väitetyn vaarallinen vaan katastrofin ainekset kerättiin kasaan järjestäjien toimesta.
Aasianhiirihaukka
Samannäköiset lajit
Aasianhiirihaukka muistuttaa ulkonäöltään hyvin paljon hiirihaukkaa, jonka alalajinakin sitä on pidetty. Luonnossa voikin olla mahdotonta erottaa lajit varmasti toisistaan. Hiirihaukka on kuitenkin aasianhiirihaukkaa ruskeampi ja pyöreäsiipisempi. Lisäksi aasianhiirihaukalla on pidempi pyrstö.
Puolijoukkueteltta
Monissa tapauksissa puolijoukkueteltassa yöpyy taistelua tukevissa tai huoltavissa aselajeissa vähemmän kuin 18–19 sotilasta, koska telttaan voidaan sijoittaa myös muita varusteita, esimerkiksi päivystettäviä viestiasemia jne.
Kamiina ja lämmitys
Yöaikana kamiinalla lämmitettäessä on teltassa jatkuvasti valveilla tulivartiomies, joka laittaa kamiinaan sopivasti puita pitäen teltan jatkuvasti mahdollisimman tasalämpöisenä ja valvoen paloturvallisuutta. Tulivartiomies tunnetaan erityisesti partiolaisten kesken kipinämikkona.
Portlandin maljakko
thumb|Portlandin maljakon häänäkymä Portlandin maljakko on Rooman valtakunnan aikainen kameekoristeltu lasimaljakko. Maljakon valmistusajankohdaksi on ajoitettu 1–25 jaa., mutta jotkut tutkijat ovat esittäneet valmistuksen tapahtuneen jo ennen ajanlaskun alkua. Maljakko on tunnetuin roomalainen kameekoristeltu esine, ja useat lasin- ja posliinintekijät ovat käyttäneet sitä pohjana ja inspiraation lähteenä 1700-luvulta lähtien. Ensimmäiset säilyneet merkinnät maljakosta ovat vuosilta 1600–1601. Vuodesta 1810 lähtien sitä on säilytetty British Museumissa Lontoossa. Museo hankki maljakon vuonna 1945 ja se on näytteillä huoneessa numero 70.
Ivana Stefanović
Stefanović asui Damaskoksessa vuosina 1995–99, Ankarassa vuosina 2001–05 ja Bukarestissa 2009–13.
Kuhmujäkälä
Kuhmujäkälä (Lasallia pustulata) on isokokoiseksi kasvava lehtimäinen jäkälä. Se kuuluu kuhmujäkälien sukuun. Kuhmujäkälän kilpimäiset sekovarret muodostavat usein laajoja tiheitä ryhmiä. Jäkälän yläpintaa peittävät suuret rakkulamaiset pullistumat ja ryhmittäin tummat ja haarovat isidiot. Yläpinnan väri vaihtelee harmaanruskeasta harmaaseen ja tummanruskeaan, kuivana vaaleampi. Alapinta on harmaanruskea tai mustanruskea ja syvien kuoppien kuvioima. Se kasvaa rättimäisinä levyinä ainakin ajoittain kosteilla jyrkänteillä ja saariston rantakallioilla. Kuhmujäkälän sekovarret kiinnittyvät kiveen keskisellä navalla ja saattavat kasvaa yli 20 senttimetriä leveiksi. Vanhemmiten ne haurastuvat reunoiltaan seulareikäisiksi ja niiden yläpintaan muodostuu mustia täpliä, jotka koostuvat tappimaisista lisäkkeistä. Tapit irtaantuvat helposti ja niiden avulla jäkälä leviää kasvullisesti. Kuhmujäkälää esiintyy Suomessa etelärannikolta Keski-Suomeen asti.
Paranormaali ilmiö
Paranormaalien ilmiöiden jaottelua S. Albert Kivisen mukaan
(PK, psykokineesi, kreikan psykhe, henki, ja kinesis, liike; joskus: psi-kappa).
X-Men vs. Street Fighter
Pelattavuus
Pelaajan voitettua omalla parijoukkueellaan kaikki vastustajat, se saa lopuksi vastaansa Tuhon.
Zack Taylor
Mighty Morphin Power Rangers
Kun viisas ja hyväntahtoinen tietäjä Zordon havaitsi vuosituhansia sitten vangitsemansa avaruusnoita Rita Repulsan karanneen hän valitsi Zackin yhdessä Kimberly Hartin, Jason Lee Scottin, Billy Cranstonin ja Trini Kwanin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Zackistä tuli Musta Power Ranger, joka sai ohjattavakseen Mastodontti Dinozordin. Hänen henkilökohtainen aseensa oli voimakirves. Toisella tuotantokaudella rangereiden siirryttyä käyttämään Thunderzordeja Dinozordien sijasta Zack sai uudeksi zordikseen Lion Thunderzordin.
Torsten Westerlund
Karl Torsten Westerlund (27. heinäkuuta 1888 Oulu – 6. maaliskuuta 1963 Helsinki ) oli suomalainen yritysjohtaja, koulutukseltaan diplomi-insinööri. Hänelle myönnettiin 1948 vuorineuvoksen arvonimi.
Bysanttilainen kylpylä (Thessaloniki)
Bysanttilainen kylpylä on bysanttilaisaikainen kylpylä Thessalonikissa Kreikassa. Se on Kreikan ainoita tuolta ajalta säilyneitä kylpylärakennuksia. Rakennus kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Lingsoft
Yhtiön tausta ja alkutaival
Tutkimushankkeen varhaisimmat tulokset, suomen kielen sanavartaloiden taivutusta ja tavutusta koskeneet tietokonesovellukset, herättivät heti kaupallista kiinnostusta. Ratkaisut palvelivat orastavaa tietoyhteiskuntaa, moderneihin tietovarantoihin kohdennettua tiedonhakua sekä sähköiseen sivunvalmistukseen parhaillaan siirtyvää lehdistöä.
Fred Karlssonin kehittämä ns. rajoitekielioppi (Constraint Grammar, CG) sai tietokoneet ja hakutoiminnot ymmärtämään lausetason tekstikokonaisuuksia. Ratkaisulla tehtiin tuoreeltaan kaikkiaan 200 miljoonan sanan Bank of English -tekstikokoelman lausetason rakenteiden analyysi. Urakka oli tuolloin laajuudeltaan suurin koskaan toteutettu tietokonelingvistinen projekti.
Kansallisdemokraatit (Ruotsi)
Nationaldemokraterna (ND, "Kansallisdemokraatit") on Ruotsidemokraatit-puolueesta vuonna 2001 lohjennut äärilaita, konservatiivinen nationalistipuolue. Heidän mukaansa Ruotsidemokraatit ovat luopuneet etnisyyskäsitteestä.
Theodor Heuss
Heussin hymyilevä olemus oli vastapainona liittokansleri Konrad Adenauerin vakavuudelle. Yhdessä työskennelleet Heuss ja Adenauer saivat vakautettua Länsi-Saksan demokratian.
Elämänvaiheita
Kansallissosialistien valtakaudella Heussin tiedetään olleen yhteydessä muihin liberaalisti ajatteleviin ja sodan loppupuolella ottaneen yhteyttä myös vastarintaan, joskaan hän ei ollut aktiivinen vastarintataisteilija. Berliinin pommitusten ja vaimon heikentyneen terveyden vuoksi Heuss muutti vuonna 1943 Heidelbergiin. Hänen poikaansa oli Gestapo uhkaillut vuonna 1943 yhteyksistä hallintoa vastustaviin henkilöihin.
Kunnianosoituksia
Vuodesta 1964 alkaen on Saksassa jaettu Theodor Heuss -palkinto demokratian edistämisestä ja liittotasavallan hallitusta kuljettava lentokone on nimetty hänen mukaansa. Hänen kuvansa painettiin moniin postimerkkeihin.
Jordanian ja Pyhän Maan evankelisluterilainen kirkko
Jordanian ja Pyhän Maan evankelisluterilainen kirkko sai alkunsa 1800-luvun puolivälissä, kun saksalaiset ja englantilaiset lähetyssaarnaajat saapuivat Palestiinaan. Theodor Fliedner ja saksalainen diakoniajärjestö Kaiserswerther Diakonissen perustivat 1851 luterilaisen tyttöjen sisäoppilaitoksen Talitha Kumi Jerusalemiin. 1860 Theodor Schneller perusti sinne 'syyrialaisen orpokodin', joka oli tarkoitettu Libanonista tulleille kristityille orpolapsille. Lapset perheineen olivat joutuneet Libanonissa kristittyihin kohdistuneen joukkomurhan uhreiksi.
Lähteet
Saksankielinen wikipedia-artikkeli Jordanian ja Pyhän Maan evankelisluterilaisesta kirkosta.
Liikuntasetelit
Liikunta- ja kulttuurisedun käyttö mahdollistaa monipuolisen virkistäytymisen työntekijälle ja työnantajan kannalta on helpompaa jakaa seteleitä kuin tehdä kahdenvälisiä sopimuksia palveluiden tuottajien kanssa. Yhtä työntekijää voi tukea verovapaasti 400 eurolla vuodessa.
Gérard Mestrallet
Mestrallet toimii myös Pariisin finanssimarkkinoita promotoivan Paris Europlacen puheenjohtajana
Martti Hela
Työura
Hela oli tutustunut Englannissa herbartzilleriläiseen opetusmetodiin ja käytti sitä. Hän myös järjesti opiskelijoille ulkomaanmatkoja Englantiin. Hän kuului vuosikymmeniä Moraalinen varustautuminen, MRA, -järjestöön.
Oberstdorf
Maantiede ja ilmasto
Oberstdorfissa sijaitsee useita järviä ja lampia:
Europuolue
Europuolue on Euroopan unionissa kansalliset rajat ylittävä poliittinen toimija. Europuolueilla ei ole henkilöjäseniä, vaan niihin kuuluu kansallisia puolueita.
Amanda Coetzer
Amanda Coetzer (s. 22. lokakuuta 1971) on eteläafrikkalainen entinen tennispelaaja.
Coetzer voitti vuonna 2000 Antwerpenissä pelatun turnauksen ja vuonna 2001 Acapulcossa pelatun turnauksen. Hän otti Acapulcon massakenttäturnauksen voiton myös vuonna 2003, mikä oli samalla hänen viimeinen turnausvoittonsa.
Kasvatus
Kasvatuksen käsite
Hollo on määritellyt kasvatuksen (vain) kasvamaan saattamiseksi. Hän on johtanut kasvatuksen määritelmän sanasta kasvattaa, joka on alun perin tarkoittaa voimien ja taipumusten herättämistä ja kehittämistä. Hollo painottaa kasvavan itsetoimintaa, jota kasvattaja voi suunnata ja tukea.
Gabry Ponte
Gabriele "Gabry" Ponte (s. 20. huhtikuuta 1973 Moncalieri) on italialainen DJ. Parhaiten hänet tunnetaan Eiffel 65 -yhtyeestä, jossa hän oli mukana. Ponte on tehnyt myös yhteistyötä Bliss Teamin, DJ Gundamin, ja Sangwaranin kanssa. Myöhemmin hän teki itsenäisesti hitit "Geordie" ja "La Danza delle Streghe". Kappaleen "Depends on you" "The ultimate dance remix" -versio nousi myös isoksi hitiksi Italiassa. Hän on myös miksannut paljon eri esittäjien alkuperäisistä biiseistä dance-versioita. Vuonna 2005 Ponte ilmoitti eroavansa Eiffel 65:stä jatkaakseen soolouraansa. Eiffel 65:n kaksi muuta jäsentä Jeffrey Jey ja Maurizio Lobina laittoivat omat studiot pystyyn ja jatkoivat työskentelyä Bloom 06 nimen alla julkaisten kaksi albumia. Ponte palasi yhteen aiempien yhtyetoveriensta kanssa vuonna 2010 ja nimi Eiffel 65 otettiin jälleen käyttöön. Ponte on edelleen jatkanut konsertointia omalla nimellään, mutta myös keikkaillut aktiivisesti Eiffel 65:n mukana.
Nemeton
Todisteet muinaisista nemeton-uhrilehdoista ovat pääasiassa kuvauksia sekä heimojen ja paikkojen nimiä, joita esiintyy ympäri muinaista kelttiläistä maailmaa Iberian niemimaalta Anatoliaan ja Alppien ympäristöstä Gallian kautta Brittein saarille Skotlantia ja Irlantia myöten.
Aikalaiskuvauksia
Lucanus kuvaa teoksessaan Pharsalia lehtoa, joka sijaitsi sekä Marseillen (Massalia) että Nîmesin lähellä:
Jääli
Harjut, metsät ja kasvillisuus
Harjun keskiosat ovat tasarakeista hiekkaa ja kasvillisuudeltaan karuja mäntykankaita, joissa jäkälä esiintyy runsaana. Hiekkaesiintymät sekä syvemmällä harjussa olevat soraesiintymät ovat olleet edullisia alueita maa-ainesten ottamiseen, minkä seurauksena alueella on runsaasti maisemallisia vaurioita. Osaksi maa-aineksia on otettu myös pohjavedenpinnan alapuolelta, jolloin alueelle on muodostunut pohjavesilampia. Jotkut niistä toimivat nykyisin uimapaikkoina.
Jäälin koulu (vanha Jäälin koulu)
Jäälin koulua päästiin laajentamaan vasta 1990-luvulla, jolloin valmistui Arkkitehtitoimisto Mattila ja Malmivirran suunnittelema laajennusosa ja muutostyöt 1970-luvulla valmistuneeseen osaan. Rakennus-Koskelan urakoiman laajennuksen ansiosta koululle saatiin erityistiloja muun muassa luonnontiedolle ja kuvaamataidolle.
Laivakankaan päiväkoti
Laivakankaan päiväkodin valmistuessa Jäälissä oli kova pula päivähoitopaikoista, ja käytössä oli useita väliaikaisratkaisuja kuten rivitalossa toiminut Käpykolon yksikkö. Laivakankaan päiväkodissa on 62 paikkaa, iso ulkoilupiha, ja se sijaitsee Laivakankaan koulun vieressä hyvien ulkoilumaastojen äärellä. Päiväkodin käytössä on oma jumppasali.
Laivakankaan liikuntahalli
Laivakankaan liikuntahallia voidaan muunnella katsomorakenteilla ja väliverhoilla. Hallin lattiapinta-ala on 848 m², ja se voidaan jakaa tarvittaessa kolmeen lohkoon tai yhdistää Laivakankaan koulun ala-aulaan avaamalla siirtoseinä. Pinta-alansa ja varustelunsa puolesta halli sopii futsalin, kori-, lento-, pesä- ja sulkapallon, salibandyn ja tenniksen harjoitteluun, peruskouluopetukseen ja sarjapeleihin, lisäksi salissa on kiipeilyseinä, peilit sekä katsomo.
Laivakankaan ulkoilureitti
Laivakankaan ulkoilureitti oli Jäälin ulkoilureitin jatkona oleva pääosin metsämaastossa kulkeva ja vain talvikäytössä oleva valaisematon reitti, joka jakautui kahteen osaan: 3 km:n mittaiseen lyhyempään lenkkiin ja 6 km:n mittaiseen pidempään reittiin. Ulkoilureitti poistui käytöstä Hönttämäki-Jääli reitin valmistumisen myötä.
Laivakankaan urheilualue
Laivakankaan urheilualue sisältää täy­si­ko­koi­sen jal­ka­pal­lo­ken­tän tekonurmella, jää­kiekkokau­ka­lon, juok­su­suo­ran, pi­tuus­hyp­py-, kol­mi­loik­ka- ja kuu­lan­työn­tö­pai­kan sekä 47-paik­kai­sen pai­koi­tu­sa­lu­een. Urheilualue sijaitsee vastapäätä Jäälin monitoimitaloa (entinen Laivakankaan koulu) ja toimii koulun lähiliikuntapaikkana.
Liikenneturvallisuus
Tiehallinnon ja Kiimingin kunnan tekemässä Kiimingin liikenneturvallisuussuunnitelmassa Laivakankaantiellä todettiin useita liikenneturvallisuuden kannalta ongelmallisia kohtia, muiden muassa Kehätien ja Laivakankaantien risteys sekä Laivakankaantie välillä Jäälintie–Järvitie. Alueen liikenneturvallisuusongelmat johtuvat muun muassa kevyeen liikenteen väylien puuttumisesta.
Elinkeinot ja työpaikat
Suurista työpaikkakeskittymistä lähimpänä Jääliä on Oulun Ruskon teollisuusalue. Siellä sijaitsee Nokia Solutions and Networksin suuri tehdas ja tuotekehityskeskittymä, NK Cables (entinen Nokian Kaapeli) ja joukko muita pienempiä yrityksiä.
Neptunuksentakaiset planeetat
Nykyään luokkaan kuuluvat Ceres, Eris, Haumea, Makemake ja Pluto. Eris, Haumea, Makemake ja Pluto ovatkin Neptunuksen takaisia kohteita, mutta Ceres on suurin Marsin ja Jupiterin välillä kiertävistä päävyöhykkeen asteroideista. Pluton planeetan aseman menetys ei ole kuitenkaan ainutlaatuinen, sillä ensimmäisinä löydetyt asteroidit Ceres, Pallas, Juno ja Vesta luokiteltiin planeettojen joukkoon 1800-luvun alussa monen vuosikymmenen ajan, ennen kuin yhä uusia kappaleita löytyi samalta alueelta ja niiden ymmärrettiin muodostavan pienten kappaleiden vyöhykkeen.
Varhaiset olettamukset
Vuonna 1850 James Ferguson, US Naval Observatory -tähtitornin tähtitieteilijä ilmoitti, että hän oli "kadottanut" löytämänsä tähden, GR1719k:n. Luutnantti Matthew Maury, tähtitornin ylitarkastaja, piti tätä todisteena uudesta planeetasta. Kuitenkin uuden planeetan etsinnät epäonnistuivat, ja vuonna 1878 Hamiltonin yliopiston tähtitornin johtaja ilmoitti, että tähti ei ollut kadonnut vaan kyseessä oli ollut inhimillinen erehdys. thumb|300px|United States Naval Observatory Vuonna 1879 Camille Flammarion huomasi, että komeetoilla 1862 III ja 1889 III oli 47 ja 49 AU:n apogeum ja ehdotti, että tuntematon planeetta olisi vetänyt ne elliptiselle kiertoradalle. Tähtitieteilijä Georges Forbes tutki asiaa ja sanoi sen todistavan Neptunuksentakaisen planeetan olemassaolon. Hän koetti laskea planeetan sijaintia komeettojen radan perusteella. Myös toinen tähtitieteilijä, David Peck Todd, piti teoriaa mahdollisena. Teorian epäilijät kuitenkin pitivät komeettojen apogeumia liian heikkona todisteena, eikä planeettaa lopulta löydettykään.